《俞太古尝叩阍上书有名天下予甚敬之相会於姑》
宋代·刘过

人树俱不堪，岁月驹隙过。
老怀泪如洗，欲唱谁当和。
洛阳今少年，弊事劳力破。
精神经百炼，锋锐坚不挫。
陶名滋惟旧，欹席快一坐。
气焰九霄虹，磊落万玉货。
平生休上下，楼辄让子卧。
诸公吮疽尔，不去良可唾。
洞庭清风熟，肄业情勿惰。
有时寄来者，工拙吾能课。

作者简介：刘过（1154～1206）南宋文学家，字改之，号龙洲道人。吉州太和（今江西泰和县）人，长于庐陵（今江西吉安），去世于江苏昆山，今其墓尚在。四次应举不中，流落江湖间，布衣终身。曾为陆游、辛弃疾所赏，亦与陈亮、岳珂友善。词风与辛弃疾相近，抒发抗金抱负狂逸俊致，与刘克庄、刘辰翁享有“辛派三刘”之誉，又与刘仙伦合称为“庐陵二布衣”。有《龙洲集》、《龙洲词》。